TJK-E’yo ke Merkezê Cimatê Kurdan ê Demokratîkî yê Kolnî de eşkerayîyêk daye çapemenîye, destpêkerdişê kampanyaya xo îlan kerd. Xeylî têgêrayîşê cinîyan û temsîlkarê partîyanê sîyasîyan tewrê kombîyayîşî bîyî.
Bi kombîyayîşî cinîyan startê kampanyaya ke bi slogana ‘Seba azadîye û vurayîşî tu zî hurze payan ser’ daya destpêkerdene da. TJK-E’yî no vat: “Na hemle do heme astengî û hişmendîyanê vernîya cimat û cinîya azade wedaro. Ancî goreyê esasê paradîgmaya neteweyê demokratîkî a fikrî û hîsî ya cinî, organîzebîyayîş û cuya xo newe ra awankerdiş do bibo, no tekane rayîrê destfînayîşê ameyoxêkê azadî yê cimatî yo.”
